Rješenje suda (treće vijeće) od 12. rujna 2013. – Ellinika Nafpigeia i 2. Hoern Beteiligungs protiv Komisije(predmet C‑616/12 P)
„Žalba – Članak 181. Poslovnika Suda – Očito neosnovana žalba – Članak 263. stavak 6. UFEU‑a – Rok za podnošenje žalbe”
1.                     Tužba za poništenje – Razlozi – Bitna povreda postupka – Doseg – Nepostojanje ili nedostatnost obrazloženja – Nepostojanje pristupa spisu – Uključenost (čl. 263. st. 2. UFEU‑a) (t. 29.)
2.                     Tužba za poništenje – Rokovi – Dan od kojega rok počinje teći – Dan saznanja za akt – Nedostatno obrazloženje akta – Nepostojanje utjecaja – Povreda prava na djelotvornu sudsku zaštitu – Nepostojanje (čl. 263. st. 6. UFEU‑a) (t. 29.‑31.)
Predmet
Žalba podnesena protiv rješenja Općeg suda (sedmo vijeće) od 19. listopada 2012., Ellinika Nafpigeia i Hoern/Komisija (T‑466/11), kojim je Opći sud proglasio nedopuštenom tužbu za poništenje odluke Komisije C(2010) 8274 final od 1. prosinca 2010. o prihvaćanju obveza koje se Grčka ponudila preuzeti u zamjenu za mjere koje je Komisija zahtijevala u svojoj odluci C(2008) 3118 final od 2. srpnja 2008., u kojoj je proglasila nespojivima sa zajedničkim tržištem potpore koje su grčke vlasti dodijelile u korist društva Ellinika Nafpigeia (Hellenic Shipyards, „HSY”), u okviru izmjena početnog investicijskog plana za restrukturiranje brodogradilišta [državne potpore C 16/2004 (bivši NN 29/2004, CP 71/2002 i CP 133/2005)].
Izreka
1.
Žalba se odbacuje.
2.
Nalaže se društvima Ellinika Nafpigeia AE i 2. Hoern Beteiligungs GmbH snošenje vlastitih troškova kao i troškova Europske komisije.